**Gustaf «Gösta» Olson** (født 10. mai 1883, død 23. januar 1966) var direktør og eier av *Svensk-franska konstgalleriet* i Stockholm 1918–1961. Han ble av stor betydning som mentor for noen unge kunstnere som Inge Schiöler. Han deltok ellers under de olympiske leker 1908 i London.

Liv og virke
------------

### Bakgrunn

Gösta A. Olson tilbrakte tid som ung mann med planer om å bli kunstner, men farens død da Gösta var 16 år gammel betydde at han gikk inn i offiserskarrieren. Siden inntektsmulighetene der var begrensede, begynte Olson i stedet å studere ved GCT for å bli turndirektør og i juni 1908 tok han sin gymnastikkdirektørgrad. 

### Kunsthandler, gallerist

I løpet av sin tid som fysioterapeut i Paris 1909–1918 kom Olson i kontakt med både utenlandske og svenske kunstnere. I 1917 oppsto ideen om å bosette seg i Stockholm og åpne en kunstbutikk med fokus på fransk kunst. Allerede på den første utstillingen i 1918 ble det vist verk av kunstnere som Pablo Picasso, Henri Matisse og Georges Braque, som da var nesten ukjente i Sverige. 

Galleriet ble snart det fremste for fransk kunst, men også for å tiltrekke seg mange av de største svenske moderne kunstnerne som Gideon Börje, Nils Dardel, Sven Erixson, Leander Engström, Bror Hjorth, Einar Jolin, Hilding Linnqvist, Axel Nilsson, Torsten Palm, Otte Sköld og andre.

I 1919 ble galleriet omgjort til aksjeselskap med økonomisk støtte fra svogeren Oscar Rydbeck og fra Ivar Kreuger og Conrad Pineus. I 1922 hadde de auksjonsmarked etter fransk modell.

I 1931 forlot flere kunstnere det svensk-franske konstgalleriet da *Färg och Form* ble dannet i 1932, men gruppen ble utvidet med Gøteborg-malere som Carl Kylberg, Inge Schiöler og Ragnar Sandberg.

Gösta A. Olson hadde en stor evne til å tiltrekke seg rett publikum til auksjonene. På slutten av 1930-tallet hadde han venneforbindelse med Paris' ledende kunsthandler Louis Carré som spesialiserte seg på kunstnere som Pierre Bonnard, Juan Gris og Jacques Villon.

I årene 1925–1932 var Olson redaktør for kunstmagasinet Konstrevy og fra 1925–1937 var han formann i foreningen *Föreningen för konst*.

### Sport

Olson ble olympisk mester i turn under OL 1908 i London. Han var med på det svenske laget som vant lagkonkurransen i mangekamp foran Norge. Det var åtte lag som deltok i lagkonkurransen i mangekamp og hvert lag hadde mellom 16 og 40 turnere.

Olson er gravlagt på Djursholms gravplass.

OL-medaljer
-----------

* 1908 Storbritannias flagg London - Gull **Gull** i turn, mangekamp lagkonkurranse Sveriges flagg Sverige

Referanser
----------

1. 1 2   Svenske kirkebøker, «Linköpings domkyrkoförsamlings kyrkoarkiv, Församlingsböcker. Bunden serie, SE/VaLA/00222/A II a/1a (1895-1905), bildid: 90000434\_00196», side(r) 178, «s(on) Gustaf Adolf Olson,Student,(18)83 10/5 Linköping»[Hentet fra Wikidata]
2. 1 2 3 4   Svenskt biografiskt lexikon, «Gustaf (Gösta) A Olson», Svensk biografisk leksikon-ID 7764[Hentet fra Wikidata]
3. 1 2 3   Sveriges dödbok, oppført som 18830510-053 Olsson, Gustaf Adolf, besøkt 8. april 2018[Hentet fra Wikidata]
4. 1 2   Swedish Census 1890, oppført som Gustaf Adolf, f. 1883 i Linköpings Domk. sok.riksarkivet.se, besøkt 8. april 2018[Hentet fra Wikidata]
5. ↑  Olson, Gösta i Prosjekt Runeberg
6. ↑  «Gösta Olson - Sveriges Olympiska Kommitté». *sok.se* **(svensk)**. Besøkt 24. januar 2016.

Eksterne lenker
---------------

* (en) Gösta Olson – Olympics.com Rediger på Wikidata

* (en) Gösta Olson – Olympic.org Rediger på Wikidata

* (en) Gösta Olson – Olympedia Rediger på Wikidata

* (en) Gösta Olson – Sports-Reference (OL-resultater – arkivert) Rediger på Wikidata

* (en) Gösta Olson – databaseOlympics.com (arkivert) Rediger på Wikidata

* (sv) Gösta Olson – Sveriges olympiske komité Rediger på Wikidata

|  |  |
| --- | --- |
| Oppslagsverk/autoritetsdata | Svenskt biografiskt lexikon **·** Prabook **·** BIBSYS **·** Geni **·** VIAF **·** GND **·** LIBRIS
 |